KOMISJONI ARVAMUS(esitatud Euroopa Liidu toimimise lepingu artikli 294 lõike 7 punkti c alusel)Euroopa Parlamendi muudatusettepaneku [muudatusettepanekute] kohtanõukogu seisukoha suhtes, mis käsitleb ettepanekut EUROOPA PARLAMENDI JA NÕUKOGU MÄÄRUS,milles käsitletakse toidualase teabe esitamist tarbijatele ning millega muudetakse määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks direktiivid 87/250/EMÜ, 90/496/EMÜ, 1999/10/EÜ, 2000/13/EÜ, 2002/67/EÜ, 2008/5/EÜ ja määrus (EÜ) nr 608/2004 /* KOM/2011/0475 lõplik - 2008/0028 (COD) */





2008/0028 (COD) KOMISJONI ARVAMUS (esitatud Euroopa Liidu toimimise lepingu artikli 294 lõike 7 punkti c alusel) Euroopa Parlamendi muudatusettepaneku [muudatusettepanekute] kohta nõukogu seisukoha suhtes, mis käsitleb ettepanekut EUROOPA PARLAMENDI JA NÕUKOGU MÄÄRUS, milles käsitletakse toidualase teabe esitamist tarbijatele ning millega muudetakse määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks direktiivid 87/250/EMÜ, 90/496/EMÜ, 1999/10/EÜ, 2000/13/EÜ, 2002/67/EÜ, 2008/5/EÜ ja määrus (EÜ) nr 608/2004 1. Sissejuhatus Euroopa Liidu toimimise lepingu artikli 294 lõike 7 punktis c on sätestatud, et komisjon peab esitama arvamuse Euroopa Parlamendi teise lugemise muudatusettepanekute kohta. Komisjon esitab allpool oma arvamuse parlamendi muudatusettepanekute kohta. 2. taust Euroopa Parlamendile ja nõukogule ettepaneku edastamise kuupäev (dokument KOM(2008) 40 (lõplik) – 2008/0028(COD)): || 1. veebruar 2008 Euroopa Majandus- ja Sotsiaalkomitee arvamuse kuupäev: || 18. september 2008 Euroopa Parlamendi arvamuse kuupäev, esimene lugemine: || 16. juuni 2010 Muudetud ettepaneku edastamise kuupäev: || puudub Nõukogu seisukoha vastuvõtmise kuupäev: || 21. veebruar 2011 Euroopa Parlamendi arvamuse kuupäev, teine lugemine: || 6. juuli 2011 3. komisjon ettepaneku eesmärk Ettepanek konsolideerib ja ajakohastab märgistust reguleerivate õigusaktide kaht olulist valdkonda – toidu üldist märgistamist ja toitumisalase teabe märgistust, mida käsitlevad vastavalt direktiiv 2000/13/EÜ[1] ja direktiiv 90/496/EMÜ[2]. Ühtlasi sõnastatakse ettepanekuga uuesti veel kuus direktiivi, millega reguleeritakse teatavate toidukategooriate märgistamist. Ettepaneku peamisi eesmärke oli: – koondada üldise märgistamise ja toitumisalase teabe märgistamise valdkonnas ning horisontaalse märgistamise suhtes kehtivad põhimõtted ja nõuded ühte õigusakti; – lisada erisätted selle kohta, kuidas jaguneb toiduahelas vastutus toiduteabe olemasolu ja täpsuse eest; – kehtestada mõõdetavad kriteeriumid toidu märgistuse loetavuse teatavate aspektide suhtes; – muuta selgemaks eeskirjad, mis kehtivad toidu päritoluriigi või lähtekoha suhtes; – muuta enamiku töödeldud toitude puhul kohustuslikuks toitumisalase teabe esitamine märgistuse kõige nähtavamal osal. 4. Komisjoni arvamus Euroopa Parlamendi muudatusettepanekute kohta Euroopa Parlament hääletas teisel lugemisel tervikteksti poolt, mis sisaldab mitut nõukogus esimesel lugemisel vastuvõetud seisukoha tekstis tehtavat muudatust. Terviktekst on Euroopa Parlamendi, nõukogu ja komisjoni vahel peetud läbirääkimiste tulemus. Komisjon kiidab heaks kõik parlamendi hääletatud muudatused, mis on teisel lugemisel kokkulepet võimaldanud institutsioonidevaheliste läbirääkimiste tulemus. [1] Euroopa Parlamendi ja nõukogu direktiiv 2000/13/EÜ, 20. märts 2000, toiduainete märgistust, esitlust ja reklaami käsitlevate liikmesriikide õigusaktide ühtlustamise kohta (EÜT L 109, 6.5.2000, lk 29). [2] Nõukogu direktiiv 90/496/EMÜ, 24. september 1990, toidu toitumisalase teabega märgistuse kohta (EÜT L 276, 6.10.1990, lk 40).